cyanic-selkie/wikianc huggingface dataset:
Sant'Àita (màrtiri)
Lu prucessu
Sti palori, pisanti comu mazzacani e tagghienti comu lami, pi Quinzianu foru duri sfirzati a lu sò orgogghiu. Seppi riaggiri sulamenti cu viulenza e ripagò  na gran jancata l’umiliazziuni ca avìa avuta. Pi nenti avvilita pi la tumpulata, Àjta ci arrispunniu: ''“T’ affenni pirchi ti auguru di assumigghiari a li toi dèi? Vidi allura ca mancu tu li stimi? Pirchì pretenni ca s’havianu èssiri unurati e punisci cu nun li voli adurari?”''. Erano palori chiari, ma Quinzianu nun si vosi arrènniri e urdinò ca la picciotta fussi chiusa ‘n càrciri.
Revolution
Revolution è na canzuna riggistrata di The Beatles ntô 1968. Era l'àutru latu di Hey Jude, una dî sò canzuni cchiù cèlibbri. Ô cuntrariu di Hey Jude, Revolution è abbastanti pisanti, chî chitarri e lu bassu accussì forti ca fannu trimari li mura.
Sant'Àita (màrtiri)
Tutti vulìanu a Sant’Àita
Sant’Àita, nun si sappi cchiù unni avia statu: î pedi e li ginocchi di idda lassaru mpronti ndilèbbili quannu nta na cuntrata e quannu nta n’autra: “Àita s’attruvava ‘n Palermu quannu quinzianu la chiamò a Catania: idda, ubbidienti, si partì, ma a ‘n certu puntu, ci si strugghiu lu lazzu di na scarpa, e, pi fàrici lu ruppu, pusò lu pedi supra na petra, unni arristò la traccia”. A dda petra è diticata oggi la cresia fora a l’antichi mura di Palermu, ditta “Sant’Aita la pidata” (rif.:Pitrè, impronte meravigliose, n.1; thumb|right|250px|La cresia di [[San Blasi (santu)|S.Biaggiu o cresia di la Carcarella]] a Vicari, s’avvicinò a na funtana pi bìviri, ma, di li tanti pirsoni ca c’eranu, nuddu ci nni vosi dari; “ma, na fimmina, mpietusità di dda puviredda, ci desi la sò ànfura e Sant’Àita si dissitò; sintennu ca la sò binifattrici nun era di ddu paisi, mentri la ringrazziava, appuggiò lu ginocchiu supra na grossa petra e la binidissi e, cu idda, a tutti li estranii dû paisi, e continuò pi la so strata. Nta petra ristò la mpronta dû ginocchiu di la Santa” (rif.:Salv.Butera, Storia di Vicari da li uriggini finu ai nostri tempi, p.114-15 Palermu, Vena, 1898).
A Catania tri cresî, una vicina a l’àutra, ricordunu pi diversi raggiuni la Santa; chidda ditta Carcarella, ca sarva li resti di la carcàra (caldaia) unni idda fu abbruciata; arreri a ssà cresia, n’autra, chidda di lu Santu Càrciri, unni idda fu carzarata; supra a nu pezzu di "petra lava", ca nta sta cresia veni sarvata, ci sunnu li mpronti di li pedi di idda quannu nu carcireri l’ammuttò nta priggiuni (rif.:L.A.Trombatore, Foklore catanisi, p.121, Torino,1896); la terza cresia, Sant’Àita la Vetere, è misa annicchia cchiù avanti, versu punenti.
Nàscita di Sant’Àita: Galermu o Palermu
Ancora ora la chistioni di unn’è ca nascìu Santa’Àita nun s’ha chiurutu. La ridazzioni latina dû martiriu, ca è fatta di 171 testi, fannu capiri ca Idda nascìu a Catania e arristata ‘n cuntrata “Galermu”, fora dê cunfini dâ citati  (oggi la cuntrata, frazziuni di Catania, si chiama San Giuvanni di Galermu); inveci, î 30 testi dâ ridazzioni greca, dìciunu ca idda fu attaccata a Palermu e ca è nativa di ddocu.
S’ha diri ca dû jornu di quannu fu arristata a quannu juncìu a Catania, passsaru deci jorna, ca parrunu troppi pi fari ‘n traggittu brevi comu a chiddu di San Giuvanni Galermu pi Catania (6 chilomitri), anvèci sunnu giusti pi fari 250 chilomitri, zoè la distanza tra Palemu e Catania; appoi, si Quinzianu attruvò la morti nto ciumi Simetu mentri ca stava jiennu a rubbàrisi i beni da famìgghia di Àita e aristari î parenti di idda, cu ci û purtava ô Simetu s’hava jiri a San Giuvanni Galermu, ca è di tutt’artra parti ?
Ma, cumunqui, ppi cunfirmari ca Sant’Àita vinni attaccata a Catania, e zoè a Galemu, c’è û fattu ca la ntistazzioni dû cuntu dici chiaru e senza sbagghiu ca Sant’Àita vinni turturata a Catania.
Macari la ridazzioni greca, nveci di cunfirmari lu fattu di Palermu, fa pinzari ca û locu unni idda vinni arristata s’attruvava nte vicinanzi di Catania: ''“ Iddi nisciùti fora di Catania, accussi ci dìciunu: nù dicretu fu fattu di Cesari e dû prèsidi contru di tia: Pirchì tu nun aduri li dèi, secunnu lu pàtriu sèntiri cumuni? Tu cerca di cummincìriti di immulari a li dèi, accussì nuàtri ti putemu purtari cu tuttu unuri e gloria nto pruconsuli” – Sant’Aita, avutu lu scudu di Diu, lu metti ginirosamenti contru lu tirannu, nun armi di stu munnu, ma cilesti. I littori, allura, ci fìciru mprèscia, pirchì pi sùbbutu caminassi cu iddi pi prisintàrila o tirannu. […] Ditta sta prijera, partìu di Palermu, comu a nà furtezza circundata di mura e tranquillamenti caminava chê surdati”.'' (rif.:Sac.Santo D’Arrigo, op.cit., II col., pag.1031)
Stu scrittu fa capiri ca li fatti successuru vicinu a Catania, comu si capisci da mprèscia ca hannu li littori ca nun ci dùnunu a Àita mancu û tempu di priparàrisi pi ‘n viaggiu accussì longu comu a chiddu di Palermu pi Catania; spiciarmenti si avìa èssiri fattu a pedi, senza ‘n carettu o ‘n cavaddu; e, appoi, s‘iddu avìa stata arristata ‘n Palermu, nun c’era nuddu dê parenti ca l’accumpagnava, mmenza a ddi surdatazzi ?
L’urtima cosa, ca è fossi la chiù ‘mpurtanti pi fari capiri ca sta storia di Palemu nun camina: Palermu, ca avìa statu d’aiutu a Roma contru la guerra a li Cartagginisi, avìa avutu lu titulu di cità lìbbira cu autunumia amministrativa, statutu spiciali di autoguvernu e facurtà di eliggìrisi i sò maggistrati cu propi giuristizzioni. Dunca, si Àita fussi stata palermitana, succomu chissa era cità lìbbira, ‘n basi a li liggi rumani, nun puteva èssiri prucissata secunnu la liggi rumana, ma secunnu a chiddi dà cità di Palermu. Palermu era una di li quattru citati da Sicilia ca avìa lu “Conventus” furenzi, ca ognunu d’iddi avìa la cumpitenza di nu quanrtu di l’isula. Pirciò, si idda appartineva a lu Conevntus di Palermu non putìa èssiri prucissata a Catania.
Li riliquî
thumb|left|130px|Bustu e riliquariu di Sant'Àita
Nto 1040 li reliquî di la Santa, foru arrubbati dû ginirali bizzantinu Giorgiu Maniaci, ca li traspurtò a Custantinopuli; ma nto 1126 dui surdati di la corti 'mpiriali, lu pruvinzali Gilbertu e lu calabbrisi Gusilinu, li ripurtaru a Catania doppu n’apparizzioni di la stissa Santa, ca nnicava la bona arinisciuta di la 'mprisa; la navi sbarcò la notti dô 7 Austu a Ògnina e tutti li catanisi arrusbigghiati nta notti e vistuti o mègghiu, currenu a unurari la “Santuzza”.
Lu 17 austu 1126, li riliquî foru misi ô Domu di Catania. Oggi iddi sunnu sarvati na parti intra lu bustu prizziusu d’argentu di Sant'Àita (na parti di craniu, dû turaci e arcuni òrgani 'nterni) e nàutru pocu sunnu sarvati intra a riliquari misi nta granni scrignu, macari chistu d'argentu (vrazza e manu, fìmuri, gambi e pedi, la minna e lu Santu Velu). Àutri riliquî di la Santa, comu pi asempiu frammenti  nichi di velu e quarchi ossu, sunnu custotiti nta cresî e munasteri di arcuni  cità taliani e straneri.
Lu velu
thumb|right|220px|Sant'Àita Secunnu la tradizzioni, mentri ca lu focu abbruciava li carni di Sant’Aita, û velu ca idda purtava nun s’abruciau; n’autra voci dici ca, mentri ca idda vinìa martirizzata  chî carbuni addumati, na fìmmina ci cummigghiò la facci cû sò velu (una o l’autra vuci, cumunqui, nun si cuntradiciunu tra d’iddi): pi sta raggiuni û “velu di Sant’Aita” addivintau sùbbutu una di li riliquî chiù prizziusa.
Abbanniata
L ' abbanniata o la vanniata è l'attu d'annunziari lu bannu. N tempi antichi chissu significau gridari li nutizzi pi strata, ma nn'èbbica muderna pò significari diffùnniri sti nutizzi pi qualsiasi modu pùbbricu. La sprissioni «jittari lu bannu» havi lu stissu significatu.
Sant'Àita (màrtiri)
Lu velu
Lu Santu Velu, di culuri russu scuru, nte seculi ha statu purtatu ‘n prucissiuni pi frimmari li culati làvichi ca minazzavunu ora ‘n paisi e ora n’àutru, e, ci si cridi o nun ci si cridi, fattu sta, ca d’avanti ù velu di Sant’Àita la lava s’ha firmatu: miraculu ? cuincidenza ? Ognunu è libbiru di pinzàrila comu voli, ma li cunti di l’èbbica addiscrivunu ‘n modu ducumentatu nzòccu fu e nzòccu nun fu (si oggi pi sapiri chi successi nto passatu nuatri nni rifacemu a nzòccu truvamu scrittu nte cunti di l’antichi e li chiamamu storia, s’ha ddiri allura ca macari chissa  di lu velu di Sant’Aita è storia).
Abbanniata
L'abbanniata rapprisenta macari lu gridu dî vinnitura chi na vota jeru pi strata vinnennu li soi merci. Ancora oi ntê mircati stòrichi a l'apertu di Palermu e di Catania, la vucciarìa e la piscarìa, li vinnitura ricramìzzanu li soi merci câ abbanniata. Tipicamenti ssi vinnitura (comu l'acqualoru) àppiru li soi abbanniati assai distinti e musicali (chi parìanu a li voti chiutostu comu na canzuni ca nu gridu).
Sant'Àita (màrtiri)
Lu velu
Nto frivaru 252, avìa passatu pricisamenti n’annu di quannu Sant’Àita martirizzata murìu, la muntagna scassò e na trimenta culata di lava ca nun si putìa firmari minazzò di distrùggiri Catania; allura, pigghiati di lu scunfortu, li citatini,  dilicatamenti e cu granni divuzzioni pigghiaru lu velu russu pusatu supra û tabbutu di Àita e, tra prijeri e ‘invucaziuni,  ù purtaru 'n prucissioni d’avanti û frunti di la culata.
Abbanniata
La palora «abbanniata» veni dû verbu «abbanniari» (cû stissu significatu) chi rapprisenta la forma longa di «vanniari», chi n turnu veni dâ palora «bannu». Facirmenti sta palora havi n'urìggini girmànica e forsi veni dâ palora gòtica: bandujan, chi signìfica «dari nu signalu».
Asempi
Chissi sunnu asempi d'abbanniati di vinnitura. Comu veni scritti ccasupra, àppiru sempri lu sonu musicali, e liggennu st'asempi, unu s'havi a mmagginari lu cantari di st'abbanniati. Certa palora e/o forma lucali s'arresta nta st'asempi pû rènniri autènticu.
Sant'Àita (màrtiri)
Li miràcula dû velu purtatu ‘n prucissioni
thumb|right|280px|Prucìssioni cû velu di Sant'Àita Era û 4 frivaru dû 1169, viggilia di l'annivirsariu di la morti dâ Patrona, quannu Catania vinni scuncassata di nù grannissimu tirrimotu. La cità fu quasi tutta sdirubbata e î morti si cuntaru a migghiara. I catanisi ca ristaru vivi, pigghiaru lu Velo di Sant’Àjta e solu accussì la furia di la natura pàssi ca si placò difinitivamenti.
Nto 1444 ci fu nà gravi eruzzioni di nù conu di l’Etna a quota vàscia. La lava era quasi agghiunta nta ‘n villaggiu a quarchi chilomitro dâ cità. Lu monucu duminicanu D. Pietru Girimia, cu appressu lu Cleru e lu populu, ci portò lu Velu di Sant'Àita ‘n facci û focu. La lava, cangiò dirizzioni. Di tannu ddu villaggiu vinni chiamatu Sant'Àita li Battiati.
Nto 1886 ci fu n’autra forti culata lavica ca minazzava di arrivari nta cità. A siruazzioni divintò sùbbutu drammatica pû paìsi di Niculosi e i niculusoti ‘nvucarunu lu Santu Cardinali Dusmet (pê catanisi lu nomu dû cardinali addiventa "Sdummet")  di purtari  ‘n prucissiuni û Velo di Sant’Aita davanti â lava.
Quannu accussì fu fattu la lava si frimmò, e n’autra vota la ntircissioni di la Santa prutittrici Àjta àvia fattu lu miraculu. Oggi supra la pineta di Niculosi, o cunfini câ lucalità "Munti Russi", nà cappedda cu la statua dû Cardinali Sdummet arricorda zoccu successi.
Àutri miràculi
Nto 303, la virgini Lucia di Sarausa jivu a visitari û siporcru di Sant’Àita e si misi a prijari pi avìri la ràzzia di fari guarriri a sò matri, ca era malata bona; dda notti Sant’Aita ci apparìu 'n sonnu e ci dissi: “ Lucia, soru me, picchì addimanni a mia chiddu ca tu stissa poi fari? Hâ sapiri ca accussì comu Catania è subblimata di mia ‘n Cristu, ù stissu Sarausa virrà nubbilitata di Iddu nti tia."
Lucia uttinìu la guarigioni di sò matri e, l’annu doppu, ù 13 dicèmmiru, macari idda vinni martirizzata.
Fidiricu II, ntô 1231, calau ‘n Sicilia pi mittilla sutta lu sò duminiu. Tanti cità di l'ìsula s’arribbiddaru e tra chissi ci fu Catania. Stu granni ‘Mpiraturi svevu, pi dumari li rivorti e pi dari l’asempiu,  desi òrdini  d’abbruciari li citati ribbeddi e di massacrari na bona parti di li sò citatini. Ma Fidiricu II era macari nu rignanti magnànimu e quannu lu capupòpulu di Catania ci spiò d’assìstiri a la pùbblica missa, prima di dari òrdini dû massacru, iddu accittò.
Mentri ca c’era la missa, successi lu miràculu: quannu lu ‘mpiraturi grapìu û sò libbru di prijeri trovò scrittu, nta tutti î pàggini, li seguenti palori: “Noli offendere Patria Agathae quia ultrix iniuriarum est” (" nun affènniri la Patria di Àjta picchì idda mìnnica li ‘ngiustizi "). Fidiricu II, mprissiunatu, desi mmidiatamenti òrdini ca nuddu àvia èssiri ammazzatu e nudda petra àvia èssiri abbruciata.
La littra “A” ca è misa nta lu Stemma dâ citati, ammustrata nte ricurrenzi ajtini  nte fruntoni dû Palazzu Municipali e nto cunfaloni di l'Universitati, nni veni di nu miraculu fattu di la Santa nto 1357.
A maju di dd’annu, ci fu nto Golfu di Ògnina nà tinta battagghia ca, vistu comu finìu, passò nta storia comu "Scaccu di Catania". La frotta siciliana cumannata di l'ammiraggliu Artali Alagona, o gridu "Sant’Àjta e Alagona" vincìu l’ avvirsari, canciannu a sò favuri li sorti di la “Guerra dê Novant'anni",  ca dû 1282 ô 1372 si cummattiu tra Napuli e la Sicilia. thumb|right|270px|Catania cummigghiata di la lava nta na stampa di l'èbbica Nto 1575 ci fu nta Sicilia la pesti. I catanisi portaru ppi li strati da citati lu Sacru corpu di Sant'Àjta. Agghicati a "Porta di Aci" â fudda ncuminzò ‘n coru nà prijera  ca cuntinuò pi tuttu lu jornu e quasi pi tutta la notti,  gridannu  “Viva S. Àita". La matina, la pesti passi ca s’àva allintatu, finu a scumpàriri cumpretamenti.
La muntagna scassò versu Nicolosi l’ùnnici Marzu dô 1669 e ncuminzau a vummicari 'n ciumi di focu nfirnali. Li paisi di Guardia, Malpassu (oggi Belpasso), Munpileri e àutri ca èranu nta la stizza direzzioni, foru prestu agghicati dô ciumi di lava e abbruciaru.
Prestu ogni spiranza si scancillò e ci si rinnìu cuntu ca ddu gran ciumi di lava nfucata currìa versu Catania. I catanisi si strinceru ‘ntornu  a li Riliqui  di Sant’Aita. Û Casteddu Ursinu fu circundatu di la lava ma, cu granni surprisa, idda cangiò dirizzioni. Si trattò di nu veru miràculu, cuntatu nte seculi di storichi, scrittura e pueta.
Nto 1743 Missina vinni corpita di nà tirrìbbili 'pidimia di pesti. La pesti minazzò macari Catania, e la populazzioni ncuminzò a prijari cu divozzioni Sant’Ajta: Catania nun fu tuccata e i catanisi, gridarunu a lu miraculu. Â chiazza dê Martiri c’è ‘n munumentu cu Sant’Aita ca scafazza la testa di ‘n serpenti (la pesti).
La festa di Sant'Àita
. "Sant’Àita, Sant’Àita è misa nta lu chianu
cu la spata a manu ca varda la cità."
thumb|right|230px|Cannalori Î fistiggiamenti ‘n unuri dâ santa ncuminzanu, tutti l’anni, û 27 jnnaru e cuntinuanu nsinu û 12 frivaru. Ma, î jorna di granni sulennità sunnu tri e ntra sti tri û 4 e û 5 frivaru sunnu chiddi chiù significativi, quannu Sant’Aita, nta sò vara d’argentu  attraversa î quarteri àuti e chiddi pupulari.
Tutti l’anni dô 3 o 5 di frivaru, pi tri jorna Catania si scorda tutti li cosi e tutti l’affanni e si cuncentra sulu pi la festa a Sant’Àita, la terza festa riliggiusa cchiù 'mputrtanti dô munnu, la prima in Italia, pattrimoniu di l'Unesco dô 2005. I cannalori, àuti e granni ciri di lignu ntagghiati, ‘n prucissioni furianu pi tutti li strati  e unni ci sparunu la muschittaria e ci fannu lu focu, si fèrmanu e appoi ci fannu l’annacata (ca è na speci d’abballata); pi tutta la citati si vìdunu assai divoti  vistuti cu lu saccu jancu; si vìdunu cintinara di migghiara di cristiani ca vènunu di tutti î gnuni,  tutta la citati veni addubbata a festa: luminara nta tutti li strati, tutti li chiesi venunu nciùrati, î nuciddara chê carrittini culurati, î picciriddi chê palluncini, î granni cu l’abbiti novi, î carusi comu ègghè, cu ncùnatizzi e cu tutti puliti,  î gilatara nta ogni chiazza; e appoi li fochi ô chianu e la vara di Sant'Àita ca veni purtata ‘n prucissioni pi la cità e, tra li spari e li fraguri di li fochi artificiali, tutti s’arricordunu ca idda, martirizzata nta la braci, vìgila sempri supra lu focu dâ Muntagna. Mmènzu a la fudda ca si mungi nta li strati e nta li chiazzi, î “citatini” tirannu lu curduni, portunu la vara di Sant’Aita, e sunnu chiù assai di quattru mila tutti cu lu saccu jancu e ogni tantu, mmenzu a chisti, si senti na vuci forti ca grida “citatini, semu tutti divoti tutti?” e tutti arrispunnunu comu na sula vuci: "Viva Sant'Àita, viva Sant'Àita"
Û 3 frivaru
Â jurnata dô 3 si sparti nta tri mumenti: la sulenni e longa prucessioni di menzujornu pi l’ufferta dâ cira, unni partecipanu l’autoritati civili, riliggiusi e militari.
La prucissioni, ca si nfila mmenza a nà fudda ncridìbbili, s’allonga dâ Chiesa di Sant’Àita a la Furnaci (â caccaredda) nsinu â Basilica Cattidrali di Sant'Àita, ô Domu; chiudunu lu curteu li 11 cannalori, granni ciri rapprisintativi di li curpurazioni o dê misteri, e î dui carrozzi dô Sinatu; chisti sunnu dui carrozzi dû setticentu, una cchiù granni e n’àutra cchiù nicaredda unni ci sunnu l’amministratura dû comuni – û Sinatu di na vota, furmatu dû patriziu (û sinnacu) e dê giurati (l’assessuri).
Ê tri di pumeriggiu parti lu trufeu pudisticu ntirnaziounali di Sant’Àita, unni partecipanu campiuni munniali, e si svorgi nta 'n circuitu di 10.000 metri, fattu tra strati novi e antichi dû centru dâ citati. Â sira ô tri, veni fattu ‘n granniusu spittaculu di fochi d’artificiu ô chianu (Domo), e nù cuncertu di canti ppi Sant'Àita.
Û 4 frivaru
A migghiara intra la cattitrali di Sant'Àjta, s'affùddanu, s'ammùttanu e si mùnciunu li catanisi, già a l'agghiurnari, pô primu ncontru câ Santa. Tutti ntâ crèsia hannu l'occhi chiantati agghiri a li canceddi chiusi, di unni hà èssiri nisciuta â Santa. Appoi, apprima nta l'artari cintrali e dopu supra a "vara", Sant'Àjta veni purtata dê divoti cû "saccu jancu" e, ammenzu â crèsia, camina china d'oru e di cullani e d'aneddi e di tutti li giuelli dunati macari di re e mpiraturi. E tutti li cristiani ci abbattunu li manu e svintualìanu nta l'ària fazzuletta janchi e ogni tantu na vuci sulitària dici forti "viva Sant'Àita" e n'àutra vuci dici "citatini, tutti divoti tutti, viva Sant'Àjta !" e tutti arrispùnnunu, ca pari na vuci sula, "viva Sant'Àita, viva Sant'Àita".
A la nisciuta dâ cattitrali, fora, â chiazza ô chianu, c'è un pòpulu ca l'aspetta e a l'affaciàrisi si isa nta l'ària e ntornu nu grannìssimu cramuri, ca è n'ammiscata d'abbattuta di manu, di vuci, di nvucazzioni, di viva... è na fudda fatta di genti di tutti li maneri: facchini, ncigneri, scupastrata, dutturi, carittera, prufissuri, latri e assassini, carabbinera e vardia di custura. Aoggi nun cunta nenti, cunta sulu Sant'Àita.
La "vara di Sant'Aita" camina mmenzu la fudda, tirata cu dui longhi curduni di migghiara di fideli, tutti cô saccu jancu, la scuzzetta nìura ntâ testa, li guanti janchi e un fazzulettu, macari chistu jancu. Accumincia lu giru sternu "dê viddani" ca, attraversu la porta Uzeda, pigghia pâ via Dusmet p'agghicari ammeri â via Bìscari. Appoi pigghià pâ "fera" e arriva â chiazza Stisìcuru, unni a l'èbbrica, Àjta, vinni carzarata, martirizzata e ammazzata. Di ddocu la "vara" veni tirata di cursa p'acchianata dê Cappuccini, facennu a mitati di chista na firmata pi fari n'umàggiu ô "sacru càrciri". Aripigghia la cursa pi fari la secunna rampa nzinu a crèsia di "Sant'Àjta la Vetere", ca fu la prima Cattitrali di Catania e unni, nta nu primu mumentu, vinni vurricata la Patrona dâ cità. Doppu aripigghia la caminata sempri ammenza â fudda pâ via Pibbriscitu, pô furtinu e San Cristòfuru, e ntô mentri s'hà fattu sira. Nta ssi strati e ssi quarteri la festa s'acculura di ddu folklori particulari ca si pò taliari sulamenti ntra li nostri genti siciliani e ca unni egghè si và pô munnu nun si pò attruvari: tutti li casi sunnu lassati chê porti e finestri aperti e chî stanzi alluminati; alluminati sunnu macari tutti î barcuni, î stìpiti dê porti e dê finestri; sunnu alluminati e nciurati l'altarini câ mmàggini dâ Santa e alluminata è ogni strata, trazzera o vanidduzza; chini di genti li bar ca vìnnunu li cosi-duci di Sant'Àita, li vanchi e caritteddi cô tirruni, câ càlia, â simenza e î calacàusi; mùsica, cantanti, palluncini e granni fuculara p'arrùstiri la carni di cavaddu di manciari ammenzu ô pani. Ntantu s'hà fattu notti e la vara di Sant'Àjta è agghicata a la "marina" di unni, doppu nu granni "jocu di focu", trasennu n'àutra vota pâ Porta Uzeda, la Santa, a notti funna, veni purtata d'intra a la Basìlica Cattitrali.
Û 5 frivaru
Li jarofuli supra la vara vènunu canciati e dî rosella dô jornu prima (ca rapprisintàvanu lu martìriu) ci si mèttunu chiddi janchi (la purezza). Ntâ menza matinata, veni cilibbratu lu "pontificali", intra la cattitrali. Appoi, ntô scurari, accumìncia la secunna parti dô giru dâ Santa pô centru dâ cità.
Variabbili aliatoria
N statistica na variabbili aliatoria è na funzioni chi associa a n'elimentu di nu spazziu di iventi, nu nummiru, secunnu na certa distribbuzzioni di probbabilità.
Sant'Àita (màrtiri)
Û 5 frivaru
La festa accumincia câ sulenni missa pontificali fatta dê vìscuvi di tutta la Sicilia ca la cèlibbranu tutti nzemi, n prisenza dû lijatu pontifìciu ca è di sòlitu un cardinali. Â missa è prisenti tuttu lu cleru catanisi, l'autoritati civili e militari e lu pòpulu. Ntô pumiriggiu, ammeri li sei, accumincia lu giru nternu dâ cità. La vara veni purtata pâ via Etnea nzinu a la villa Bellini, pi pigghiari appoi dâ via Caronda e arrivari di chista nzinu a la chiazza Cavour o, comu dìciunu li catanisi, u bbuggu, unni, avanti a la crèsia di Sant'Àjta ô Buggu, veni fattu nu spittàculu di jocu di focu, chê bumma e câ muschittarìa.
Variabbili aliatoria
Esempiu
Lu tiru di du picciulu, dui voti. Pi ogni vota chi lu picciulu e' tiratu lu risurtatu po essiri testa (T) o cruci (C). Lu spazziu di l'iventi è. La variabbili aliatoria chi ntiressa nti stu casu è X, lu nummuru di testi uttinuti. La distribbuzzioni di probabbilità è allura:
Hellas Verona Football Club
L'Hellas Verona Football Club, videmma Hellas Verona o cchiù simpricimenti Verona, è la principali squatra di càuciu ca rapprisenta la citati di Virona, n Vènitu. Puru siddu ntâ staciuni 1984-85 vincìu lu campiunatu di Seria A, figura sulu ntâ pusizzioni nummaru 20 ntâ classifica pirpètua dâ Seria A pi nummaru di punti pigghiati. Attuarmenti joca ntô campiunatu di Seria B.
Sant'Àita (màrtiri)
Û 5 frivaru
Â spirduta di ssu spittàculu, si ripigghia la prucissioni ca scinni pâ via Etnea, agghiri la cattitrali nzinu ê "Quattru Canti", unni gira a manu dritta pi fari di cursa a acchianata 'i Sangiulianu Chistu, dû puntu di vista spittaculari, è lu mumentu cchiù àutu. Lu fèrculu tiratu di cursa dê citatini agghica nzinu â fini d'acchainata ammenzu na fudda di pòpulu misa ê lati c'abbatti li manu e jetta vuci pi dàricci forza e curaggiu ê divoti ca cùrrunu p'acchianata tirannu lu fèrculu cô curduni. Pâ via Crociferi, la cchiù bedda strata barocca di Catania, la vara veni purtata versu la cattitrali. Avanti ô cummentu dê soru binidittini veni fatta l'ùrtima frimmata e d'arredi li grati dô munasteru, li soru ci fannu canti pi sant'Àjita. A l'agghiurnari (o, cchiù ô spissu, quannnu s'hà fattu jornu già di un pezzu), sant'Àjita veni trasuta ntâ cattitrali salutata di un granni spittàculu di jocu di focu.
La festa dô 17 austu
È chista la festa cchiù antica. P'attruvari la sò urìggini s'hà jiri â notti dô 17 di austu di l'annu 1126, quannu li resti murtali dâ Santa Màrtiri catanisa, vìnniru purtati arredi a Catania di Custantinòpuli dê dui surdati Gilibbertu e Gosermu e, di tannu, li fistiggiamenti spuntànii dâ pupulazzioni catanisa, tutti l'anni nta ssu jornu, non s'hannu cchiù firmatu. Ntâ tradizzioni pupulari, a ssa nuttata è lijatu lu vèstiri pâ festa di Sant'Àita lu saccu jancu, ca era la cammisa di lettu ca vistèvanu li citatini quannu, a la nutizzia dû ritornu dê spogghi di "Aituzza", nisceru pi li strati accussì comu s'attruvàvanu susuti dû lettu.
La festa d'austu è assai cchiù nicaredda di chidda ca si fà ntô misi di frivaru, ma, lu stissu, migghiara di fideli, di curiusi e turristi ìncunu lu centru stòricu dâ cità pi sti fistiggiamenti. A parti la missa 'n onuri di Sant'Àjta, ntâ tarda di pumiriggiu veni fatta  na prucissioni cô scrignu unni ci sunnu li riliquî e lu menzubustu riliquiàriu, ntê vicinanzi  dâ Cattitrali e dâ chiazza ô Domu, cu spari e botti e jocu di focu  straurdinàriu a l'arrivu a chiazza Borsellinu e a la nisciuta e â trasuta  di li reliquî.
Minnuzzi 'i sant'Àjita
I minnuzzi 'i sant'Àjita o minnuzzi 'i Vìrgini sunu cassatedde tradizziunali siciliana a basi di ricotta zuccurata di pecura, pan di spagna, frutta candita e glassa di zùccaru, tunne, chi parunu li minne di sant'Àita
Ntâ littiratura siciliana
= Rifirimenti =
= Lijami di fora =
Terra
Terra pò rifiriri a:
Ducciu di Boninsegna
Ducciu di Boninsegna (Siena, 1255 circa – 1318) fu nu pitturi italianu. E' tradizzionarmenti innicatu comu lu primu mastru dâ scola sinisi.
L'arti di Ducciu avia na forti cumpunenti bizzantina, liata n particulari â cultura dû piriudu paliolugu, e na cansucennta di Cimabui.
1124
Morti
1120'erne
Usu dâ «J» nizziali mmeci dâ «DI» nizziali
Stu finòminu s'usa a li voti ntô sicilianu.
Diffusioni
S'attrova nta vari àrii di la Sicilia. E' puru usatu nta arcuni testi e pruverbi siciliani.
Asempi
jalettu (dialettu)
jàvulu (diàvulu)
jaconu (diaconu/giaconu)
ecc.
Sicilianu standard usatu ntâ wikipedia
Raccumannamu di nun usari sta "j".
Pakistan
La Ripùbbrica Islàmica dû Pakistan (Urdu: اسلامی ﺟﻤﻬﻭرﻳﺎ پاکستان, islāmī jamhūriya-i-pākistān), o Pakistan (Urdu: پاکستان, pākistān) è na nazzioni chi s'attrova ntâ parti nord occidintali di l'Asia dû Sud e cumprenni tirritori chi usuarmenti sunnu cunziddirati comu appartinenti ô Mediu urienti e a l'Asia cintrali. Chî sò 226 miliuna d'abbitanti, è lu sestu paisi cchiù pupulusu dû munnu, e lu secunnu pi pupulazzioni mussurmana. E' membru dû Commonwealth.
Giografìa
Lu Pakistan cunfina cu l'Innia, l'Afganistan, l'Iran, la Cina e l'Ocèanu Innianu. La capitali è Islamabad: Àutri citati mpurtanti sunnu Karachi, Peshawar e Rawalpindi.
Storia
Tra lu primu e lu secunnu sèculu doppu Cristu lu Pakistan era lu tirritoriu ni nu mpiru d'uriggini cinisi, lu mperu Kushan. Ntô 1947 lu Pakistan modernu nasci di la siparazzioni di l'India.
Sudan
Lu Sudan è nu statu di l'Africa centru urientali. Attravirsatu dû Nilu, lu Sudan canusci seri prubblemi pulìtici pi la riprissioni chi la pupulazzioni dâ parti uccidintali dû paisi, lu Darfour canusci di la parti dâ maggiuranza. Pi anni li pupulazzioni dû Sudan dû Sud, di tipu nìuru e di riliggiuni cristiana, foru cuvirnati dô Sudan e foru 'n cuntrappusizzioni ô putiri cintrali di Kartoum, la capitali. Lu 9 di jinnaru dû 2011 la pupulazzioni di la riggiuni autònuma dû Sud Sudan vutau pi la criazzioni di nu statu novu chi fu pruclamatu lu 9 di giugnettu di lu stissu annu.
Storia
La storia antica dû Sudan si cunfunni cu la storia di l'Eggittu dî farauna. N sèquitu all'estinzioni dâ dinastìa dî Ramseti, scuppiau na crisi pulìtica chi purtau versu lu XI sèculu a.C. â criazzioni di nu statu semi-nnipinnenti. Versu lu V sèculu a.C. la capitali divintau Meroe, cchiù a sud ancora, e acquistau ancora cchiossai nnipinnenza di l'Eggittu, chi cchiù tardu passau sutta la dinastìa tulimaica. La Nùbbia, acccussì foru chiamati dî greci e dî latini, era cuvirnata di nu re o di na riggina.
Lu regnu di Nùbbia supravvissi all'annissioni di l'Eggittu ô mpiru rumanu. L'esèrcitu rumanu appi a cunchiùdiri nu trattatu di paci câ riggina Nubbidi, chi prividìa tra l'àutri cosi na fruntera assai pricisa tra lu regnu e lu mpiru rumanu. Lu regnu di Nubbia cuntinuau nzinu all'annu 355.
Raën di Lahojsk
thumb|right|200px|
Sudan
Storia
Succissivamenti, la pupulazzioni vinni cristianizzata dî bizzantini armenu nzinu ô VII sèculu. Appoi la storia medievali si cunfunni cû chidda di l'espanzioni di l'islam 'n Africa.
Vènniri
Vènniri è lu primu jornu dâ simana civili. Prima di jòviri e doppu sàbbatu.
Guarda Veneta
è un cumuni talianu dâ pruvincia di Rovigu ntô Vènitu.
Santu Dimetriu
La dinuminazzioni Santu Dimetriu si pò rifiriri a:
Raën di Lahojsk
Raën di Lahojsk ('n bielurussu: Лагойскі раён) è unu dî raeny dâ Bielurussia. Appartenenti ô voblasci ri Minsk. La pòpulazzioni, sècunnu lu cenzimentu dû 2009, è di 35.957 abbitanti. Lu capulocu è Lahojsk.
Unità astrunòmica
L'unità astrunòmica, spissu nnicata cu lu sìmmulu UA è l'unità di misura cchiù utilizzata in astronumia a scala planitaria. Currispunni â distanza tra lu Suli e la Terra, chi è di circa 150 miliuna di chilomitri. A scali cchiù granni, interstillari o intergalatticu si usa nveci l'annu luci. Na mentri chi l'annu luci è usatu pi misurari li distanzi dî stiddi e dî galassî, l'unità astrunomica è utilizzata ppi misurari la distanza dî pianeti, nun sulu ntô sistema solari, ma puru ntê sistemi extrasolari canusciuti.
Sudan
Storia
Òi arrèstunu ancora li ruvini dî piràmidi di Meroe, unni li re e li riggini si facèvanu tumulari.
Calcutta
Calcutta (nomu mudernu Kolkata) esti la capitali dû statu innianu dû Bengala Ovist. S'attrova nni l'Innia Orientali, nni la riva est dû ciumi Hooghly. La citati havi na populazzioni di circa 5 miliuna, cu na populazzioni metropulitana estennuta di cchiù di 13 miliuna, facennu accussì la secunna agglumerazzioni urbana e la quarta citati cchiù granni di l'Innia. A lu sud dâ citati s'attrova lu delta dû Sundarbans, la furesta di mangrovî cchiù granni dû munnu.
Canusciuta comu la "Capitali Curturali di l'Innia", la "Citati dî Prucessioni", e la "Citati dâ Joia", Calcutta havi statu macari la casa pi luminari comu Rabindranath Tagore, Subhash Chandra Bose, Matri Teresa, Satyajit Ray e Satyendranath Bose.
Tim Berners-Lee
Tim Berners-Lee (natu lu 8 di giugnu 1955, a Londra, Inghilterra) sprummintau lu  World Wide Web  ca eni nu stigghiu ca sevvi a puttari na paggina web attravessu Internet. ù Strummintau macari nu novi linguaggiu di prugrammazioni pi computer ciamatu HTML co u quali a maggiur patti di li paggini web fuorri e su scritti.
Aiti
La Ripùbblica di Haiti è un paisi situatu ntrâ terza cchiù punenti di l'ìsula di Hispaniola e l'ìsuli cchiù nichi di La Gonâve, La Tortue, Les Cayemites, e Ile a Vache ntô Mari dî Caràibbi, ô livanti dâ Cubba. Haiti havi Hispaniola 'n cumuni câ Ripubblica Duminicana. L'ària tutali di Haiti è 27.750 km² e la capitali è Port-au-Prince ca s'attrova in Hispaniola.
Tim Berners-Lee
A prima paggina web fu dispunibbili pubbricamneti lu 6 di austu 1991.
Berners-Lee ora eni lu mastru di lu World Wide Web Consortium ca enni n'ogganizzazzioni ca talìa e s'antiressa di lu  World Wide Web .
Aiti
D'urìggini na culònia francisi, era la prima ntô cuntinenti amiricanu, doppu li Stati Uniti p'addicchiari la sò ndipinnenza. Nustanti stu fattu, arresta unu dî paisi cchiù pòviri dû cuntinenti. Accamora s'attrova ntôn statu di l'anarchia doppu ca lu pòpulu s'arribbillaru contra lu prisidenti.
Storia
Schiavi libbirati rinisceru a luttari contra la Francia e a essiri la prima nazzioni caraibbi p'addivintari ndipinnenti.
Pruvinci
Haiti havi ssi deci pruvinci:
Giografìa
La terra di Haiti è muntagnusu chî chianuri stritti custeri.
Econumìa
Quasi 70% dâ pupulazzioni addipenni â agricultura pi campari. Quasi nenti travagghiu havi statu criatu l'ùrtimi deci anni.
Dimugrafìa
La lingua francisi è una di dui lingui ufficiali, ma sulu una pi ogni dicina di pirsuni la parra. Quasi tutti pàrranu Krèyol, l'autra lingua ufficiali. La lingua ngrisi veni parrata cchiù spissu, spiciarmenti tra li picciotti e lu ripartu cummirciali.
La Cattolicismu Romanu è la riliggiuni dû statu. Tanti pràticanu lu voodoo.
Lendinara
è un cumuni talianu dâ pruvincia di Rovigu ntô Vènitu.
Annu luci
L'annu luci (ly o al) eni 'na unitati di misura dâ lunghizza definita comu â distanza ca curri da 'na onda elettromagnetica nto vacanti ‘n nu annu, uguali a 9.460 miliardi di chilometri.
Moody's
Moody's è na aginzia miricana di nutazzioni ca pùbblica analisi finanziari e puru supra li sucità cummirciali privati e statali. E' una dî sucità cchiù mpurtanti di nutazzioni finanziaria cu cuncurrenti comu Standard and Poor's e Fitch Ratings.
Ruvina (distruzzioni)
La ruvina è la caduta, la sdirrubbata o lu cidimentu strutturali di n’òpira muraria. Poti èssiri na gravi distruzzioni pruvucata dâ furia di l'elementi naturali o d'àutri finòmini. La ruvina è macari zoccu sdirrubba, o è sdirrubbatu.
Annu luci
Chistu eni utilizzato 'n astronumìa pi esprimiri distanzi cu uggetti celesti assai luntani da lu sistema sulari, cioè pi distanzi su scala galattica. N'avutra unitati di misura du stissu ordini di grannizza utiluzzatu da li astronomi è lu parsec, ca eni uguali a 3.26 anni luci.
Vali a diri circa 9 461 miliardi di chilometri o circa 63,241 voti â distanza tra la Terra e lu Suli (canusciuta comu unitati astrunomica). L'annu luci eni quindi na granni distanza su scala umana.
Avutri unitati di misura di lunghizzi simili a l'annu luci sunnu u minutu luci, u secunnu luci e accussì discurrennu; chisti sunnu ottenuti pigghiannu 'n considirazioni a distanza percorsa da luci 'n na certa unitati di tempu.
L'annu luci nun eni na unitati di misura du tempu e mancu da quantitati di luci.
Parti (dû corpu umanu)
La parti è nu membru (dû corpu umanu), zoè ogniduna dî parti nta cui s'artìcula lu corpu di l'omu.
Lingua siciliana
La lingua siciliana èni na lingua rumanza (niulatina) parrata suprattuttu ntâ Sicilia, ma videmma nni lu restu di lu cuntinenti. Sparti ca lu sicilianu di Sicilia, li parrati miridiunali comu lu calabbrisi centru-miridiunali (puru si u riggitanu faci parti dû sicilianu di Sicilia), lu salentinu (parratu nta tutta la pruvincia di Lecci, casi tutta chiḍḍa di Brìndisi menu Fasanu e Cisterninu), lu tarantinu miridiunali (parratu ntô sud di la pruvincia di Tàrantu) e lu cilentanu (parratu ntô Cilentu, Campania) sunnu puru di tipu sicilianu (appartèninu ô gruppu sicilianu). Sti parlati d'Italia miridiunali fannu parti dâ lingua siciliana 'n senzu largu.
Ethnologue discrivi la lingua siciliana comu na lingua abbastanti distinta di lu talianu, tantu di putìrilu cunzidirari na lingua a sparti.
Polisemìa dâ sprissioni "Lingua siciliana"
È ntirissanti nutari ca la sprissioni "lingua siciliana" pò significari dui cosi:
Puru siddu verti scrittura siciliani ùsanu ancora la sprissioni "Lingua siciliana" sulu n senzu ristrittu, zoè sulu pi li parrati dâ Sicilia, ginirarmenti li scinziati ntirnazziunali ùsanu la sprissioni "Lingua siciliana" n senzu largu pi zoccu pàrranu li calabbrisi (chiddi dâ Calabbria centru-miridiunali), li siciliani e li salentini.
Lu salentinu e lu calabbrisi sunnu cunzidirati di li scinziati comu parrati di tipu "sicilianu" pi mutivi funètici, lissicali e grammaticali. Puru siddu lu calabbrisi e lu salentinu nun dirìvanu direttamenti dû sicilianu di Sicilia, foru assai nfruinzati d'iddu. Oi nun si pò usari la sprissioni "Lingua calabbrisa" e mancu chidda "Lingua salentina" pirchì scintificamenti lu salentinu e lu calabbrisi nun ponnu èssiri cunzidirati comu lingui spartuti dâ lingua siciliana n senzu largu.
Ntô passatu la lingua siciliana n senzu largu fu nfruinzata dû francisi, dû pruvinzali, e dû nurmannu (tri parrati di tipu gàllicu) e Ethnologue dici ca sta lingua avissi a èssiri classificata comu "Rumanza miridiunali" mmeci di "Itàlica-uccidintali".
Cui la parra
La lingua siciliana n senzu largu veni parrata di circa 10 miliuna di pirsuni (zoè di na pupulazzioni nettamenti supiriuri a tanti lingui europei, comu lu finlannisi 6 000 000, o lu danisi 5 326 000) ntô munnu, sparsi pi mitati 'n Sicilia, e l'àutra mitati 'n Calabbria, nnô Salentu e nnô Cilentu e dî cumunitati di l'emigrati a l'èstiru ca trasmèttinu li sò parrati di patri a figghiu. La maiuranza di st'ùrtimi casi s'attròvanu ntê paisi ca hannu attiratu assai emigrati siciliani, calabbrisi, salentini duranti lu cursu dû sèculu passatu, particularmenti, li Stati Uniti d'Amèrica, lu Canada, l’Australia e l’Argintina. Nta l'ùrtima vintina d'anni, assai siciliani e calabbrisi migraru puru nnî banni nnustriali di la parti nord di l'Italia, e videmma ntô restu di l'Europa, spiciarmenti n Girmania, Svìzzira, Francia e Belgiu.
Carattirìstichi ginirali dâ lingua siciliana
La lingua siciliana, ca diriva dû latinu vulgari, è cumpunuta di tri varianti principali (salintinu, calabbrisi centru-miridiunali, e sicilianu di Sicilia). Sta lingua nterriggiunali havi certi carattirìstichi propi ca la rènninu diversa di l’àutri lingui ca sunnu parrati ntî zoni cunfinanti. Li tratti ginirali siquenti (cu asempi ntê tri granni varianti: siclianu, calabbrisi e salintinu) sunnu accarunu di li canciamenti dû latinu ca si fìciru duranti l’evuluzzioni dâ lingua siciliana.
Vucalismu
([o] o è cchiù diffusu di ([wo] uò : ròta-ruòta)
([e] e è cchiù diffusu di ([je] iè : vèntu-vièntu)
([e] e è cchiù diffusu di ([ja] ià : tèmpu-tiàmpu)
([o] o è cchiù diffusu di ([wa] uà : lòcu-luàcu, picciòttu-picciuàttu)
([o] o è cchiù diffusu di ([we] uè : pòrcu-puèrcu, pòcu-puècu)
Sistema di scrittura
Lu sistema di scrittura cchiù usatu pi scrìviri la lingua siciliana è ginirarmenti di tipu latinu, e chistu nta tutti li tri varianti: sicilianu di Sicilia, calabbrisi centru-miridiunali, e salintinu.
Littri e sona
L'alfabbetu sicilianu è quasi lu stissu di chiddu talianu, câ diffirenza ca lu sicilianu avi lu signu «Dd» pû sonu cacuminali  e riteni la «j». La «j» s'attrova ô principiu di tanti palori siciliani, p'asempiu: jinnaru, jiri, jìnchiri, jornu, jattu, eccetra. Nta stu circustanzu, la «j» havi la qualitati di nu cunzunanti, e dunca s'havi a scriviri «lu jornu» (e no «l'jornu»). Si vidi puru li formi «innaru», «iri» e «iornu» (nnô postu di «jinnaru», «jiri» e «jornu»). Sparti dâ ammiguitati ca sti formi pòrtanu, lu verbu «jiri» scrittu «iri» poi nn'havi li soi limmitazziuna scrivennu ntô passatu rimotu, p'asempiu: «iu ìi» (o iìi?) e «iddu iu». Si vidi sùbbitu ca «ju/iu jìi» e «iddu jìu» si prisèntanu cchiù chiari e puliti. Comu lu talianu, la «j» si usava 'n pusizzioni ntirvucàlica, ma puru ntô sicilianu si sta spirennu adaciu adaciu. Asempi: haju-haiu; maju-maiu; staju-staiu; vaju-vaiu; eccetra. Ma a li voti, puru st'usu arresta mpurtanti ntô sicilianu pi fari lu lèggiri cchiù chiaru e fàcili. N'asempiu è la palora «addijiri» mmeci di «addiiri». Si vidi sùbbutu ca l'ùrtima forma addiventa assai ammìgua pi chiddi ca nun canùscinu la palora. S'attròvanu tanti asempi di stu gèniri.
Lu sonu dâ «J» si cancia ô principiu di na palora, addippinnennu quali littra veni prima, p'asempiu: «haiu a jiri» si prununza /aiu agghiri/; e «un jornu» si prununza /ungnornu/.
La grammàtica di Sarvaturi Camilleri porta macari la littra «DD», lu sonu retruflissivu ca si senti 'n «beddu». Facirmenti sta littra rapprisenta lu sonu cchiù distintu dû sicilianu. Puru siddu rapprisenta nu sonu unicamenti sicilianu, lu fattu è ca la gràfica pi stu sonu hà statu sempri na cosa disfìcili ntô senzu d'arrivari a n'accordu tra li scrittura siciliani. Si vidi spissu «DDR» e «DDH» ma la majuranza dî scrittura ùsanu (e usaru) la «DD» simpricimenti. Lu vucuabbulariu sicilianu di Piccittu usa lu signu «ḍḍ» chi veni macari cunzigghiutu dâ Cadèmia Siciliana.
N'àutru sonu sicilianu chi hà sempri avutu li soi difficurtati, e lu sonu sicilianu chi discenni dû latinu «FL», p'asempiu flatus = «ciatu»; flumen = «ciumi», eccetra. Certi scrittura spirimintaru cu la «ç» pi riflèttiri stu sonu (anticchia comu lu sonu «sci-» ma cchiù strascinanti). Ma quasi tutti li scrittura cèlibbri, e li studiusi comu Giuseppi Pitrè e Camilleri, usaru la «ci» sìmprici. Li vucabbulari di Piccittu pòrtanu sta gràfica: «ç», ma ntô stu casu chiossai pi fari chiaru la prununza ca pi suttaliniari lu scrìviri.
Cci nni sunnu n'àutru dui soni particulari chi mèritanu na discussioni:
Vucali mòbbili
La «e» e la «o» hannu na carattirìstica particulari ntô sicilianu. Si mùtanu rispettivamenti 'n «i» e «u» quannu pèrdinu l'accentu tònicu. Camilleri li chiama li vucali mòbbili.
Asempi: veru - viritati; cottu - cuttura; sola - suletta; pedi - pidali; lettu - littinu; ventu - vintagghiu; sonnu - sunari; coru - curista; testa - tistardu; tronu - truniari; frenu - frinari; volu - vulari; sonu - sunari; lotta - luttari.
Si tratta di na rèula assai custanti ntô sicilianu, ma li ccizzioni s'attròvanu, spiciarmenti tra li tèrmini cchiù muderni. Pi quantu riguàrdanu li cuniugazzioni dî verbi, sta rèula si rispetta senza nudda ccizzioni, p'asempiu:
Ricanuscimentu dâ lingua siciliana
Lu sicilianu nun è ricanusciutu comu lingua ufficiali di nudda banna, mancu n Italia. Nun cc’è nuddu stitutu ufficiali, n Sicilia o fora, ca règula la lingua nta nudda manera.
Rifirenza di Ethnologue circa la lingua siciliana
Li noma dâ lingua siciliana chi sunnu pussìbbuli cumprènninu: Càlabbru-Sicilianu, Sicilianu, Sìculu. Lu tèrmini "Càlabbru-Sicilianu" fa rifirimentu ô fattu ca na forma dû sicilianu veni parrata ntâ strimitati miridiunali dâ Calabbria. La palora "sìculu" discrivi unu di cchiù granni gruppi pristòrici chi campàvanu ntâ Sicilia prima dâ vinuta dî Greci antichi duranti lu sèculu VIII a.C. (viditi sutta). Veni usata puru comu aggittivu pi discrìviri, spissu 'n parti, l'urìggini di na pirsuna, p'asempiu: sìculu-miricanu o sìculu-talianu.
Parrati siciliani di Sicilia
N Sicilia, li gruppi dialittali o riggiuni dialittali principali unni li parrati sunnu cchiù o menu omuggenî sunnu :
Lu cchiù spissu si tratta di diffirenzi mìnimi e di maneri d'accintari certi palori a na manera scanciu di n'àutra. Accussì ntâ Sicilia nord-uccidintali si parra nu sicilianu ccu n'accentu palirmitanu. Lu trapanisi havi però n'accentu diversu. N'àutra parti mpurtanti è la pruvincia di Catania, unni si parra lu sicilianu cu n'accentu assai carattirìsticu, chi si pò difìniri catanisi. Lu missinisi e lu sarausanu si distìnqunu facirmenti dû catanisi. Lu rausanu è n'àutra forma di dialettu dû sicilianu. Si distinqui facirmenti pi l'usu dâ doppia cc senza h mmeci dâ doppia cch. Accussì a Rausa si dici ciovu e ciavi nveci di chiovu e chiavi. Nta certi banni dâ pruvincia di Missina e dâ pruvincia di Enna, s'attròvanu puru paisi chi pàrranu ancora varî dialetti gallu-siculi ca a picca a picca si sicilianìzzanu chiù assai.
Lu sicilianu di Sicilia veni discrivutu comu èssiri forti, nustanti ca la majuranza dî siciliani pàrranu puru lu talianu, essennu la lingua ufficiali.
Li nfruenzi antichi
Puru siddu la lingua siciliana è na lingua latina, mèritanu èssiri suttaliniati sti dui punti:
Pû fattu dâ sò pusizzioni giogràfica, la Sicilia havi sempri attiratu diversi genti a idda, e dunca la storia e forma dû sicilianu rifletti tutti li pòpuli du Midittirràniu. S'attròvanu cchiù o menu traccî di tutti sti lingui: lu grecu, lu latinu, l'àrabbu, lu francisi, lu lummardu, lu tudiscu, lu pruvinzali, lu catalanu, lu spagnolu e ovviamenti lu talianu; e nun ni scurdamu li primi abbitanti di l'ìsula.
Prima dâ cunquista rumana, la Sicilia era occupata di genti ndìggini (Sicani, Èlimi e Sìculi, l'ùrtimi agghicaru ntra lu primu e lu secùnnu spazziu di mill'anni di tempu a.C.), li finici (chi vìnniru ntra lu dudicèsimu e l'ottavu sèculu a.C.) e li Greci (di l'ottavu sèculu a.C.).
La nfruenza greca arresta ntô sicilianu nzinu a ora, addamentri, li nfruenzi d'àutri gruppi sunnu menu evidenti. Chiddu chi si pò diri cu cirtizza è c'arrèstanu palori pri-induaurupei 'n sicilianu di n'urìggini miditirrània antica. Dî tri gruppi pristòrici principali, sulu li Sìculi èranu induaurupei e la sò parrata avissi a èssiri culligata cu chidda falisca e latina.
La siquenti tabbella suttalinia pirfettamenti la difficultati ca s'attròvanu l'etimoluggisti chi stannu ricircannu li diversi sutta-stratificazzioni dâ lingua siciliana.
Sta situazzioni s'apprèca p'assai dî vucàbbuli chi si vìdinu ccà sutta. Tanti voti putemu diri cu cirtizza di unni veni na palora, àutri voti cci sunnu dui o tri pussibbilitati. Putemu sapiri ca na palora è d'urìggini greca, ma nun sapemu siddu veni dû grecu anticu, o dû grecu bizzantinu, o macari siddu appi n'àutra fonti cumpritamenti diversa p'agghicari 'n Sicilia (p'asempiu, via lu latinu, ma èssiri ancora na palora d'urìggini greca).
Li palori cu n'urìggini miditirrània pristòrica tràttanu spissu di chianti ndìggini dû miditirràniu o d'àutri elimenti naturali. Tinennu accura a l'avvisu di supra (siddu cci sunnu àutri pussibbilitati pi na fonti, chissi vennu dati), li siquenti sunnu asempî di sti tipi di palori cu na pruvinenza pristòrica :
Ssi vucàbbuli siciliani sunnu d’urìggini greca (ammustrannu puru chiddi chi forsi agghicaru ô sicilianu via lu latinu) :
Lu latinu vulgari vinni parratu dî surdati rumani quannu accupàvanu l'ìsula e la Sicilia addivintau na pruvincia di Roma (circa 261 a.C.). Stu latinu nun ni duna la basa dâ lingua siciliana comu la canuscemu oi pû fattu d'àutri accupazzioni chi si succidèttiru, ma forsi quarchi palora latina supravivi di st'èbbica, p'asempiu:
Cci sunnu prisenti nflussi di diversi àutri lingui europei e puru nfruenzi àrabbi. Palori comu muarra chi veni dû francisi armoir; palori comu agghicari chi veni dû spagnolu llegar.
Èbbica àrabba
Ntô 535, lu Mpiraturi Justinianu I fici addivintari la Sicilia na pruvincia Bizzantina, e pâ secùnna vota ntâ storia siciliana, la lingua greca si sintìa pi tutta l'ìsula. Ma quannu lu putiri Bizzantinu accuminzau a arridducìrisi, la Sicilia vinni cunquistata adaciu adaciu dî saracini di l'Àfrica dû nord, dû sèculu X nzinu â mitati dû sèculu XI. St'Emiri àrabbi èranu munarchi avanzati e ntilliggenti e la Sicilia sfruttau un pirìudu di pruspiritati ecunòmica e d'attivitati ntillituali. La nfruenza àrabba si vidi nta circa 300 palori siciliani, di cui la maiuranza tratta d'agricultura e sìmuli. Chissu havi senzu, pirchì li saracini purtaru cu iddi 'n Sicilia li cchiù muderni mètudi d'abbivirazzioni e cultivazzioni - tanti chianti ntraminzati di l'àrabbi tannu, ancora sunnu tra li cchiù ndèmici dâ Sicilia oi.
Quarchi vucàbbulu d'uriggini àrabba: